ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት ብዙሓት እጽዋት ካብ ምድረ-ገጽ ይጠፍኡ ምህላዎም ንሃለዋት ሰባት የስግእ ኣሎ 11 ሰነ 2019 ምንጪ ስእሊ, REBECCA CAIRN WICKS ኣብ ዝሓለፉ 250 ዓመታት 600 ዝጽግዑ እጽዋት፡ ካብ ምድረ-ገጽ ከም ዝጠፍኡ፡ ሓደ ሓድሽ መጽናዕቲ ሓቢሩ። እቲ መጽናዕቲ፡ 600 ዝጽግዑ እጽዋት ካብዛ መሬት ምጥፍኦም፡ ንፍጥረታት ዘስግእ'ዩ ዝብል ናይ መጠንቀቕታ መልእኽቲ'ውን ኣመሓላሊፉ። እዚ ቑጽሪ፡ ኣብ ተመሳሳሊ እዋን ካብ ምድረ-ገጽ ካብ ዝጠፍኡ፡ መጥበውቲ እንስሳትን ኣብ ማያዊ ኣካለት ዝርከቡ እንስሳትን ብክልተ ዕጽፊ ዝዛይድ ምኻኑ እዩ ዝሕበር። እቶም ተመራመርቲ ከም ዝበሉዎ፡ እቶም ዝጠፍኡ ዘለው እጽዋት ብተፈጥሮአዊ ኸይዲ ክጠፍእሉ ካብ ዝግባእ 500 ዕጽፊ ዝቐልጠፈ'ዩ። 'እምቦጭ' ንምጥፋእ ናብ ኢትዮጵያ ክኣትዉ ዝተገበረ ሓሳኹ "ካብ ትግራይ፡ ጻዕዳ መዓር ተማልአለይ ዘይብለካ የለን" ምንጪ ስእሊ, RICHARD WILFORD ኣብ ዝሓለፈ ወርሒ ግንቦት፡ ውድብ ሕቡራት ሃገራት፡ ሓደ ሚሊዮን ኣትክልቲ እንስሳትን ካብ ምድረ-ገጽ ከም ዝጠፍኡ ኣተሓሳሲኑ ምንባሩ ዝዝከር'ዩ። ዶክተር ኣሊስ ሃምፍሬይስ "ናይ እንስሳት ምጥፋእ ብዙሕ ዘየገርም ክኸውን ይኽእል፤ ጉዳይ እጽዋት ግን ካብ ዝኾነ ንላዕሊ ከሕስበና ይግባእ" ኢላ። ካብቶም ዝጠፍኡ ኣትክልቲ፡ ንምህርቲ ዘይቲ ኣውሊዕ ዝውዕሉ እጽዋት ከም ዝርከቡዎም እቲ መጽናዕቲ ይሕብር። ደቂ ሰባትን ካልኦት ፍጥረታትን ዘተንፍሱዎ ኦክስጅን ካብ ኣትክልቲ ዝርከብ ምኻኑ፡ እዚ ጉዳይ ኣዝዩ ዘተሓሳስብ ክኸውን ገይሩዎ ኣሎ። ተዛማዲ ትሕዝቶ ትግራይ፡ ፍሉይነት ጻዕዳ መዓር ትግራይ እንታይ'ዩ?
